Virallinen lehti nro C 174 , 08/06/1998 s. 0058



KIRJALLINEN KYSYMYS E-3448/97 komissiolle esittäjä(t): Antonios Trakatellis (PPE), Konstantinos Hatzidakis (PPE) ja Giorgos Dimitrakopoulos (PPE) (31. lokakuuta 1997) Aihe: Kreikalle suunnatun yhteisön tukikehyksen tarkistaminen Jokin aika sitten Kreikan hallitus pyysi Kreikalle suunnatun yhteisön tukikehyksen 1994-1999 tarkistamista siten, että määrärahoja siirretään niiltä aloilta, joilla määrärahojen käyttöönotto on suuresti viivästyttänyt, niille aloille, joilla määrärahojen käyttöönotto on ollut tehokkaampaa. Tämä pyyntö tulee kuin seurauksena siitä, että Kreikan hallitus on jatkuvasti kykenemätön suoriutumaan yhteisön tukikehyksen - josta se itse omien tarkistustensa jälkeen on sopinut komission kanssa ja jolle varattujen määrärahojen käyttöönottoaste, kun sitä on toteutettu yli 3,5 vuoden ajan, on juuri ja juuri 31 %:n luokkaa (heinäkuussa 1997) - alaisten eri ohjelmien toteuttamisesta ajallaan ja johdonmukaisesti. Kun nämä seikat otetaan huomioon, voiko komissio kertoa meille: 1. Mikä on Kreikalle suunnatun yhteisön tukikehyksen määrärahojen käyttöönottoaste tähän mennessä kaiken kaikkiaan sekä päälinjoittain ja aloittain? 2. Mitä ohjelmia ja hankkeita Kreikan hallituksen yhteisön tukikehyksen tarkistamista koskevassa pyynnössään esittämät määrärahojen siirtoehdotukset koskevat ja mille aloille ja mihin ohjelmiin se pyytää, että ne kanavoidaan? 3. Kuinka komissio suhtautuu pyyntöön, joka koskee määrärahojen siirtämistä eurooppalaisittain merkittävistä, suurista perusrakenneverkkohankkeista, sim. Egnatia-tien rakentamisesta tai maakaasuhankkeen loppuunsaattamisesta, muille hankkeille? 4. Koskeeko Kreikan hallituksen esittämä yhteisön tukikehyksen tarkistamispyyntö myös niiden hankkeiden, jotka eivät valmistu toisen tukikehyksen aikana, siirtämistä kolmanteen tukikehykseen, ja mitkä olisivat tällaisia hankkeita? Komission jäsenen Monika Wulf-Mathiesin komission puolesta antama vastaus (19. joulukuuta 1997) 1. Seurantakomiteassa 30. ja 31. lokakuuta 1997 esitettyjen tietojen perusteella yhteisön tukikehyksen (YTK) eri toimintalinjojen käytännön toteutumisaste (maksusitoumusmäärärahat) vuoden 1997 lopussa ohjelmakauden 1994-1999 kokonaismäärään verrattuna oli seuraava: >TABLE> YTK:n keskimääräinen toteutumisaste vuoden 1997 lopulla ohjelmakauteen 1994-1999 verrattuna 42 %. Maksumäärärahojen osalta on otettava huomioon, että YTK:n perusteella osarahoitettujen toimien maksatus tuen saajille jatkuu 31. joulukuuta 2001 saakka. 2. Kreikan ehdotuksissa esitetään määrärahojen siirtoa ohjelmien kesken sekä toimenpideohjelmien sisällä. Periaatteessa asia koskee suurinta osaa ohjelmista. Koska edellä mainitussa seurantakomitean kokouksessa komission ja Kreikan viranomaisten kesken sovittuja suuntaviivoja ei ole vielä muodollisesti vahvistettu, tällä hetkellä on mahdotonta esittää täsmällisiä tietoja. 3. Komissio katsoo, että kaikki mahdollinen on tehtävä, jotta nykyisen YTK:n päätavoitteet voidaan saavuttaa ja erityisesti, jotta Egnatian suurhankkeet, maakaasu ja maarekisteri, voidaan toteuttaa. 4. Tietyt ehdotukset liittyvät hankkeisiin, joita ei ehkä pystytäkään toteuttamaan nykyisen YTK:n aikana. Komissio edellyttää kuitenkin, että kaikki mahdollinen tehdään, jotta hankkeissa edetään mahdollisimman hyvin nykyisen YTK:n aikana.